rejauldu/bengali-wikipedia huggingface dataset:
ফ্রেস্কো হল ম্যুরাল পেইন্টিংয়ের একটি কৌশল যা সদ্য পাড়া ("ভেজা") চুনের প্লাস্টারের উপর সঞ্চালিত হয়। ড্রাই-পাউডার রঙ্গক প্লাস্টারের সাথে মিশে যাওয়ার বাহন হিসেবে পানি ব্যবহার করা হয় এবং প্লাস্টার সেট করার সাথে সাথে পেইন্টিং দেয়ালের একটি অবিচ্ছেদ্য অংশ হয়ে যায়। ফ্রেস্কো (ইতালীয়: affresco) শব্দটি ইতালীয় বিশেষণ ফ্রেস্কো থেকে এসেছে যার অর্থ "তাজা", এবং এইভাবে ফ্রেস্কো-সেকো বা সেকো ম্যুরাল পেইন্টিং কৌশলগুলির সাথে বৈপরীত্য হতে পারে, যা ফ্রেস্কোতে পেইন্টিং সম্পূরক করার জন্য শুকনো প্লাস্টারে প্রয়োগ করা হয়। ফ্রেস্কো কৌশলটি প্রাচীনকাল থেকে নিযুক্ত করা হয়েছে এবং এটি ইতালীয় রেনেসাঁ চিত্রকলার সাথে ঘনিষ্ঠভাবে জড়িত। ফ্রেস্কো শব্দটি সাধারণত প্লাস্টার প্রযুক্তি বা বাঁধাই মাধ্যম নির্বিশেষে যেকোনো দেয়াল চিত্রকে বোঝাতে ইংরেজিতে ব্যবহৃত হয়। এটি, আংশিকভাবে, একটি ভুল ধারণার জন্য অবদান রাখে যে সবচেয়ে ভৌগোলিক এবং সাময়িকভাবে সাধারণ প্রাচীর পেইন্টিং প্রযুক্তি ছিল ভেজা চুনের প্লাস্টারে পেইন্টিং। এমনকি আপাতদৃষ্টিতে বুওন ফ্রেস্কো প্রযুক্তিতেও, সম্পূরক জৈব পদার্থের ব্যবহার ব্যাপক ছিল, যদি স্বীকৃত না হয়।  আমি মঞ্জুরুল আহমেদ   সবাইকে ধন্যবাদthumb|200px|right| থমাস স্প্রিংগারের আঁকা একটি ফ্রেস্কো চিত্র, চার্চ মারিয়া ফেরকুইনদিগুং, ফুখস্তাল, বাভারিয়া  thumb|200px|right| মাইকেলেঞ্জেলোর আঁকা ফ্রেস্কো, সিসটিন চ্যাপেল, ভ্যাটিকান সিটি, রোম, ইতালি  ফ্রেস্কো (ইতালীয়: affresco) শব্দটির আক্ষরিক অর্থ দেয়াল চিত্র।   বহিঃসংযোগ    Museum of Ancient Inventions: Roman-Style Fresco, Italy, 50 AD  Sigiriya Frescoes, The Mary B. Wheeler Collection, University of Pennsylvania Library  Fresco Paintings  Fresco technique described  Fresco Techniques  Painting a Fresco, Lessons and Examples: Buon and Secco Fresco by Donald A. Jusko  Fresco School  High Fresco - The Art of Ben Long  The Art of Fresco Recaptured by Steve Bogdanoff  Web gallery of Art   The Fresco Portrait of Pope John Paul II by Fernando Leal Audirac   বিষয়শ্রেণী:শিল্পকলা বিষয়শ্রেণী:চিত্রকর্ম বিষয়শ্রেণী:অসম্পূর্ণ বিষয়শ্রেণী:চিত্রকর্ম কলাকৌশল বিষয়শ্রেণী:রং করার উপাদান
Michael Halliday at his 90th birthday symposium  মাইকেল আলেকজান্ডার কার্কউড হ্যালিডে (জন্ম ১৯২৫) একজন ইংরেজ ভাষাবিজ্ঞানী। তিনি সিস্টেমিক ফাংশনাল গ্রামার (বাংলায় সাংশ্রয়িক প্রায়োগিক ব্যাকরণ) নামের একটি ব্যাকরণ প্রতিরূপের (মডেলের) প্রস্তাব করেন; ব্যাকরণটি আন্তর্জাতিক প্রভাব ফেলে। ইংরেজি ছাড়া অন্যান্য ইন্দো-ইউরোপীয় ও অ-ইন্দো-ইউরোপীয় ভাষায়ও প্রতিরূপটি প্রয়োগ করা হয়েছে।  বিষয়শ্রেণী:১৯২৫-এ জন্ম বিষয়শ্রেণী:ইংরেজ ভাষাবিজ্ঞানী বিষয়শ্রেণী:২০১৮-এ মৃত্যু বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:এডিনবরা বিশ্ববিদ্যালয়ের শিক্ষক বিষয়শ্রেণী:ইউনিভার্সিটি কলেজ লন্ডনের শিক্ষক বিষয়শ্রেণী:পিকিং বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
ব্যাংক অব মালদ্বীপ পিএলসি (সংক্ষেপেঃ বিএমএল) হলো মালদ্বীপের জাতীয় ব্যাংক। এই ব্যাংকটি ১৯৮২ সালের ১১ নভেম্বর তারিখে প্রতিষ্ঠিত হয়। ব্যাংকটির প্রধান সেবা কার্যক্রম হল কনজ্যুমার ব্যাংকিং; এর পাশাপাশি এটি অতিরিক্ত কার্যক্রম হিসাবে সকল অ্যাটোলে উন্নয়ন ব্যাংকিং কার্যও পরিচালনা করে থাকে। এর সেবা খাতগুলোর মধ্যে রয়েছে ইলেকট্রনিক ব্যাংকিং, ঋণ সুবিধা, ক্রেডিট কার্ড এবং ডেবিট কার্ড প্রদান।  ব্যাংক অব মালদ্বীপের মোট ২৯টি শাখা রয়েছে, এর মধ্যে রাজধানী মালেতে রয়েছে চারটি, ইব্রাহিম নাসির আন্তর্জাতিক বিমানবন্দর (হুলহুলে দ্বীপ)-এ একটি এবং ভিলিংলি ওয়ার্ড ও হুলহুমালে এই উভয় স্থানেই একটি করে শাখা রয়েছে।  ২০১১ সালে ব্যাংক অব মালদ্বীপ জেপি মর্গান কর্তৃক প্রদত্ত অভিজাত মানের স্বীকৃতি সূচক সম্মাননা অর্জন করেছে।   ইতিহাস  ব্যাংক অব মালদ্বীপের উদ্বোধন করা হয় ১৯৮২ সালের ১১ নভেম্বর তারিখে এবং ব্যাংকটি একটি যৌথ উদ্যোগে স্থাপিত ব্যাংক হিসেবে তার বাণিজ্যিক কার্যক্রম শুরু করে, যেখানে মালদ্বীপের সরকার (তার বিভিন্ন সংস্থা ও মালদ্বীপের কোম্পানিগুলির সহ) ছিলো ৬০ শতাংশ শেয়ারের মালিক এবং অবশিষ্ট ৪০ শতাংশ শেয়ারের মালিকানা ছিলো বাংলাদেশের ঢাকায় অবস্থিত প্রতিষ্ঠান ইন্টারন্যাশনাল ফিন্যান্স ইনভেস্টমেন্ট কোম্পানি লিমিটেড (পরবর্তীতে আইএফআইসি ব্যাংক লিমিটেড)-এর নিকট।  ১৯৯২ সালে আইএফআইসি কর্তৃপক্ষ তাদের অংশ ছেড়ে দেয়ায় সরকার ব্যাংক অব মালদ্বীপের বেশিরভাগ অংশীদারত্ব নিয়ে নেয় এবং ১৯৯২ সালের ডিসেম্বরে মালদ্বীপ সরকার সাধারণ জনগণের নিকটে এটির শেয়ার বিক্রি করে দেয়ার সিদ্ধান্ত গ্রহণ করে। এই সিদ্ধান্তের ফলশ্রুতিতে ১৯৯৩ সালের ১ জানুয়ারি থেকে ব্যাংক অব মালদ্বীপ একটি পাবলিক লিমিটেড কোম্পানী হিসাবে পরিগণিত হয়। বর্তমানে ব্যাংকটি মালদ্বীপ স্টক এক্সচেঞ্জের তালিকাভুক্ত একটি প্রতিষ্ঠান যার মালিকানা যৌথভাবে সরকার (৬২.২%), রাষ্ট্রীয় মালিকানাধীন সংস্থা (৪.১%) এবং জনসাধারণের (৩৩.৭%)।   ইসলামী ব্যাংকিং  ২০১৫ সালের ২২ জানুয়ারি তারিখে ব্যাংক অব মালদ্বীপ তাদের ইসলামী ব্যাংকিং পরিষেবার সূচনা করে যেটির নাম দেয়া হয় "বিএমএল ইসলামিক"। বিএমএল ইসলামি ব্যাংকিং-এর মাধ্যমে ব্যাংকের ব্যক্তিগত ধরনের গ্রাহকদের জন্য ওয়াদি'আহ সঞ্চয়ী হিসাব সেবা প্রদান করা হয়েছে এবং ব্যবসায়িক ধরনের গ্রাহকদের জন্য এই পরিষেবা চালু করার বিষয়টি প্রক্রিয়াধীন রয়েছে।   প্রাতিষ্ঠানিক সামাজিক দায়বদ্ধতা  ব্যাংক অব মালদ্বীপ জনসেবায় অবদান রাখাকে গুরুত্বপূর্ণ হিসাবে বিশ্বাস করে এবং এই কারণে এর কর্মীদেরকে স্বেচ্ছাসেবী কাজে উৎসাহ দেয়ার পাশাপাশি তাদেরকে অসংখ্য সামাজিক দায়বদ্ধতামূলক কার্যক্রমে অংশগ্রহণ করতে সহায়তা করে। অন্যতম উল্লেখযোগ্য ঘটনা হলো, ব্যাংকটি গাঁজাবাসীর সাহায্যের জন্য একটি ফান্ড তৈরি করেছিলো।   তথ্যসূত্র    বহিঃসংযোগ   ব্যাংক অব মালদ্বীপ  - অফিসিয়াল ওয়েব সাইট।  বিষয়শ্রেণী:১৯৮২-এ প্রতিষ্ঠিত বিষয়শ্রেণী:মালদ্বীপের ব্যাংক বিষয়শ্রেণী:মালদ্বীপের অর্থনীতি বিষয়শ্রেণী:মালদ্বীপ ভিত্তিক সংগঠন
150px|thumb|ভারতের জাতীয় প্রতীকের তলায় সত্যমেব জয়তে মন্ত্র সত্যমেব জয়তে () ভারতের রাষ্ট্রীয় নীতিবাক্য। এর অর্থ "সত্যের জয় অবশ্যম্ভাবী।" সত্যমেব জয়তে মুন্ডক উপনিষদের একটি মন্ত্র।  ১৯১৮ খ্রিষ্টাব্দে মহাত্মা পণ্ডিত মদন মোহন মালব্য ভারতের জাতীয় কংগ্রেসের সভাপতি থাকার সময় এই মন্ত্রটিকে জাতীয় রাজনীতিতে নিয়ে এসে খুব জনপ্রিয় করেন। তিনি পরবর্তী কালে "অখিল ভারতীয় হিন্দু মহাসভা" গঠন করেছিলেন। বর্তমান "ভারতীয় জনতা পার্টি"-র তিনি একজন চিন্তাবিদ ছিলেন ও এরই সাথে তিনি "হিন্দু জাতীয়তাবাদের" সূচনা করেছিলেন। এরই সাথে তিনি বর্তমান বিখ্যাত বেনারস হিন্দু বিশ্ববিদ্যালয়ের একাধারে প্রতিষ্ঠাতা ও উপাচার্য ছিলেন। এই মন্ত্রটি দেবনাগরী হরফে ভারতের জাতীয় প্রতীকের নিচের অংশে এবং সমস্ত ভারতীয় মুদ্রায় লেখা থাকে।   মূল মন্ত্র    দেবনাগরী হরফে  বাংলা প্রতিলিপিকরণ सत्यमेव जयते नानृतं सत्येन पन्था विततो देवयानः । येनाक्रमन्त्यृषयो ह्याप्तकामा यत्र तत् सत्यस्य परमं निधानम् সত্যমেব জয়তে নানৃতং সত্যেন পন্থা বিততো দেবযানঃ যেনাক্রমন্ত্যৃষয়ো হ্যাপ্তকামা যত্র তৎ সত্যস্য পরমং নিধানম্‌   তথ্যসূত্র   বিষয়শ্রেণী:ভারতের জাতীয় চিহ্ন বিষয়শ্রেণী:সংস্কৃত নীতিবাক্য বিষয়শ্রেণী:জাতীয় নীতিবাক্য বিষয়শ্রেণী:হিন্দু মন্ত্র বিষয়শ্রেণী:উপনিষদীয় ধারণা
thumb|480x480px|দ্য লাস্ট সাপার  দ্য লাস্ট সাপার বা অন্তিম ভোজ (ইতালীয় - Il Cenacolo"IL CENACOLO / LAST SUPPER"  বাসিলিকা দি সান্তা মারিয়া দেলে গ্রাজির সরকারি ওয়েবসাইট; সংগৃহীত ২৯ আগস্ট, ২০১৭।; ইল সেনাকোলো বা L'Ultima Cena; লু'লতিমা সেনা) হল ইতালীয় চিত্রশিল্পী লিওনার্দো দা ভিঞ্চির আঁকা বিখ্যাত দেয়াল চিত্রকর্ম (ফ্রেস্কো)। মোনালিসার পর এই ছবিটিকেই লিওনার্দোর সেরা কীর্তি হিসেবে মনে করা হয়। ধারণা করা হয় ১৪৯৫-১৪৯৮ খ্রিস্টাব্দের মধ্যবর্তী সময়ে ছবিটি আঁকা হয়েছিলো। ছবিটিতে মাঝখানে উপবিস্ট যীশুখ্রীষ্টকে তাঁর চারপাশে শিষ্যদের নিয়ে শেষ নৈশভোজরত অবস্থায় দেখা যাচ্ছে। এই নৈশভোজের বর্ণনা রয়েছে সাধু যোহন লিখিত সুসমাচারের ১৩:২১ ছত্রে, যেখানে যীশু বলেন যে, তার বারোজন প্রেরিতদের মধ্য থেকে একজন পরদিনই তাঁর সাথে বিশ্বাসঘাতকতা করবে।   ছবির বৃত্তান্ত  দ্যা লাস্ট সাপার দেয়ালচিত্রটি ৪৬০×৮৮০ সেন্টিমিটারফ্রাঙ্ক ৎস্যোলনার ও ইয়োহানেস নাথান: লেওনার্দো দা ভিঞ্চি, টাশেন: ২০১১ ISBN 978-3836527019 আকারের (১৫ ফুট×২৯ফুট), এবং এটি শোভা পাচ্ছে ইতালির মিলানের সান্তা মারিয়া দে্লে গ্রাজির (Santa Maria delle Grazie) ডাইনিং হলের পিছনের দেয়ালে। ছবিটির প্রাথমিক বিষয়বস্তু হলেন যিশুখ্রিষ্ট ও তার বারোজন শিষ্য একত্রে নৈশভোজ সারছেন। খ্রিষ্টীয় ধারণানুযায়ী যিশুখ্রিষ্ট তার বারোজন শিষ্যকে নিয়ে মৃত্যুর আগে যে শেষ নৈশভোজ সারেন তাই যিশুর শেষ নৈশভোজ নামে পরিচিত। এই ভোজে যিশু তার বারোজন শিষ্যকে নিয়ে মদ পান করেন ও রুটি খান। নৈশভোজে যিশু ঘোষণা করেন এই শিষ্যদেরই একজন পরদিন তার সাথে বিশ্বাসঘাতকতা করবে। আলোচ্য চিত্রে ফুটে উঠেছে যিশু তার শিষ্যদেরকে এই কথাটি বলছেন আর তারা নিজেদের মধ্যে বলাবলি করছে কে সে বিশ্বাসঘাতক।  ছবিতে যিশুর বারোজন শিষ্যকে তিনজনের একেকটা দলে ভাগ করে উপস্থাপন করা হয়েছে আর যিশুকে এমনভাবে উপস্থাপন করা হয়েছে যেন যিশু সম্পূর্ণ মাঝখানে আলাদাভাবে উপস্থাপিত হয়েছেন। এই চিত্রটি তেরোজন পুরুষের একটি চিত্রকর্ম। লিওনার্দো দা ভিঞ্চি এ ছবিতে যিশুর মুখ ফুটিয়ে তোলার জন্য দীর্ঘ সময় নিয়েছিলেন বলে শোনা যায়, যাতে যিশুর মুখে অভিব্যক্তিহীন একটা আবহ ফুটিয়ে তোলা যায়।   অন্যান্য চিত্রকর্ম  যিশুর শেষ নৈশভোজ নিয়ে বেশ কয়েকটি চিত্রকর্ম অঙ্কিত হয়েছে। তবে লিওনার্দোর আঁকা এই চিত্রই সবচেয়ে বিখ্যাত। এছাড়া তিনতোরেত্তো, সিমন উশাকভ, জ্যাকপ বাসানো এদের আঁকা লাস্ট সাপারের চিত্র শিল্পজগতে বেশ পরিচিত।  তথ্যসূত্র   বহিঃসংযোগ   Site of "Last Supper", tourism.gov.il  Was the "Last Supper" the Passover Meal?  How Christ Said the First Mass or the Lord's Last Supper Scholarly analysis of Last Supper and Passover liturgies  A zoomable 16 billion pixel image of the Last Supper  The Last Supper interpreted by 7 Artists  Leonardo da Vinci - The Last Supper (Zoomable Version)   The Last Supper (Virtual Tour and super high resolution image)  Passover observance for New Covenant Christians   The Soteriologic Significance of the Last Supper  Jewish Encyclopedia: Jesus: The Last Supper  Frescos of Last Suppers in the Renaissance Refectories of Florence  Susan Dorothea White's painting The First Supper (1988) .  Information and VR Panoramic Images of The Last Supper Room .  বিষয়শ্রেণী:লিওনার্দো দা ভিঞ্চির চিত্রকর্ম বিষয়শ্রেণী:চিত্রকর্ম
জন মরনি (; জন্ম: ২৪ জুলাই ১৯১৭ - মৃত্যু:১ জুলাই ১৯৯৯) নিউ সাউথ ওয়েলসের ম্যাকসভিল এলাকায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৯ থেকে ১৯৫১ সময়কালে অস্ট্রেলিয়ার পক্ষে সাতটি টেস্টে অংশগ্রহণ করেছিলেন। ঘরোয়া প্রথম-শ্রেণীর ক্রিকেটে ১৯৪৫-৪৬ মৌসুম থেকে ১৯৫১-৫২ মৌসুম পর্যন্ত নিউ সাউথ ওয়েলসের প্রতিনিধিত্ব করেছেন।"List of Players who have played for New South Wales". www.cricketarchive.com. Retrieved 28 March, 2017   খেলোয়াড়ী জীবন  জন মরনি অস্ট্রেলীয় ব্যাটসম্যানদের মধ্যে ধীরগতিতে রান সংগ্রহের কারণে পরিচিত হয়ে আছেন। ১৯৪৯-৫০ মৌসুমে দক্ষিণ আফ্রিকা সফরে যান ও প্রভূতঃ সফলতা পেয়েছিলেন। নিজস্ব প্রথম টেস্টে সেঞ্চুরির করার পর একই টেস্টের দ্বিতীয় ইনিংসে সেঞ্চুরি করার গৌরবগাঁথা রচনা করেন। ১৯৫০-৫১ মৌসুমের অ্যাশেজ সিরিজের প্রথম টেস্টে জোড়া শূন্য লাভ করেন। তাস্বত্ত্বেও চমৎকার ব্যাটিং উপযোগী উইকেটে অস্ট্রেলিয়া ২২৮ রান তুলতে সক্ষম হয় এবং দ্বিতীয় ইনিংসের বৃষ্টিবিঘ্নিত বিভিষীকাময় ৩২/৭ হবার পূর্বে শুরুতেই কোন রান না তুলেই তিন উইকেট হারিয়েছিল। জোড়া শূন্য ও প্রথম উইকেটে কোন রান তুলতে ব্যর্থ হবার পর মরনি দল থেকে বাদ পড়েন। তাস্বত্ত্বেও অস্ট্রেলিয়া ৭০ রানে জয় পায়। কেন আর্চার তার স্থলাভিষিক্ত হন। এরপর অবশ্য ওয়েস্ট ইন্ডিজের বিপক্ষে আর একটিমাত্র টেস্টে অংশ নিয়েছিলেন তিনি।  ১ জুলাই, ১৯৯৯ তারিখে নিউ সাউথ ওয়েলসের অরেঞ্জ এলাকায় জ্যাক মরনি’র দেহাবসান ঘটে।   তথ্যসূত্র    আরও দেখুন   রন স্যাগার্স  অস্ট্রেলীয় টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা   বহিঃসংযোগ       বিষয়শ্রেণী:১৯১৭-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থেকে আগত ক্রিকেটার
সীমনা বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (নয় বার)।  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৩৫,৯৬৭ জন, যার মধ্যে পুরুষ ভোটার ১৮,০৮৮ জন এবং নারী ভোটার ১৭,৮৭৯ জন। সীমনা বিধানসভা কেন্দ্রে ২০১৮ ভোটার লিঙ্গানুপাত ৯৮৮। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৩,৫৯৩ জন যার মধ্যে পুরুষ ভোটার ১৬,৭৪৫ জন এবং নারী ভোটার ১৬,৮৪৮ জন।   বিধানসভার সদস্য    নির্বাচন বিধায়কদল সময়কাল২০১৮বৃষকেতু দেববর্মা আইপিএফটি২০১৮-বর্তমান২০১৩ প্রণব দেববর্মা সিপিআই(এম)১৯৯৩-২০১৮২০০৮২০০৩১৯৯৮১৯৯৩১৯৮৮ অভিরাম দেববর্মা ১৯৭৭-৯৩১৯৮৩১৯৭৭১৯৭২ ভদ্রমণি দেববর্মা১৯৭২-৭৭   নির্বাচনী ফলাফল  ২০১৮ ফলাফল  ২০১৩ ফলাফল   তথ্যসূত্র   বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
"একটি তুলসী গাছের কাহিনী" সৈয়দ ওয়ালীউল্লাহ রচিত বাংলা ছোটগল্প। ১৯৪৭ সালে ভারত বিভাজনের পর পরিত্যক্ত একটি হিন্দু বাড়ি কিছু মুসলমান যুবকের দ্বারা দখলকৃত হবার ঘটনাকে কেন্দ্র করে এর কাহিনী রচিত হয়েছে। ওয়ালীউল্লাহ নিজেই "দ্য টেল অব দ্য তুলসী ট্রি" শিরোনামে গল্পটি ইংরেজিতে অনুবাদ করেন। নিয়াজ জামান কর্তৃক অনূদিত ও সম্পাদিত দ্য এসকেপ অ্যান্ড আদার স্টোরিজ অফ ১৯৪৭ সংকলনে "এসকেপ" শিরোনামে গল্পটি মুদ্রিত হয়েছে।   কাহিনীসংক্ষেপ  দেশভাগের সময়ে কলকাতা থেকে উদ্বাস্তুর মত একদল চাকরিজীবী পূর্ব বঙ্গে (বর্তমান : বাংলাদেশ) আসে। এসে একটি পরিত্যক্ত বাড়ি দখল করে। তারা ভাগ্যবান বলে একটি পরিত্যক্ত বাড়ি দখল করে। অন্যান্য উদ্বাস্তুরা এটা দেখে আফসোস করে। অতঃপর একদিন তাদের দখলকৃত বাড়ি উদ্ধারে পুলিশ আসে। তাদের বাড়ি ছাড়ার নোটিশ দেওয়া হয়। তারা সংকল্পবদ্ধ হয়, তারা বাড়ি ছাড়বে না।  একদিন তাদের একজনের চোখে একটি তুলসী গাছ পড়ে। তুলসী গাছকে 'হিন্দুয়ানী'র প্রতীক ধরা হয়। তাদের কেউ কেউ তুলসী গাছটি মূলোৎপাটন করার কথা বলে। কিন্তু, তারা মূলোৎপাটন করতে পারে না । উপরন্তু,তারাই গোপনে গোপনে গাছটির যত্ন নেয়।  একদিন তাদের সবাইকে বাড়ি ছেড়ে চলে যেতে হয়। সরকার বাড়িটি রিকুইজিশন করে। আর,শুকিয়ে যাওয়া খয়েরি রঙের তুলসী গাছটি থেকে যায় বাড়িটিতে।   তথ্যসূত্র   বিষয়শ্রেণী:বাংলাদেশী ছোটগল্প বিষয়শ্রেণী:সৈয়দ ওয়ালীউল্লাহর সৃষ্টিকর্ম বিষয়শ্রেণী:কল্পকাহিনীতে ভারত বিভাজন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। উল্লেখযোগ্যতা প্রমাণে ব্যর্থ। Ashiq Shawon (আলাপ) ১৮:১৪, ৩১ অক্টোবর ২০১৭ (ইউটিসি) ছৈয়দ মুহাম্মদ আব্দুস সালাম   – (অপসারণের প্রস্তাবনা দেখুনলগ দেখুন) () উল্লেখযোগ্যতার মাণদণ্ড অনুসারে নিবন্ধের উল্লেখযোগ্যতা যথেষ্ঠ নয়। ~মহীন (আলাপ) ১৬:৩১, ১৭ অক্টোবর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ইব্রাহিমা কোনাতে (; জন্ম: ২৫ মে ১৯৯৯) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০০৯–১০ মৌসুমে, ফরাসি ফুটবল ক্লাব প্যারিসের যুব পর্যায়ের হয়ে খেলার মাধ্যমে কোনাতে ফুটবল জগতে প্রবেশ করেছেন এবং পরবর্তীকালে সোশোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব সোশো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সোশো বি-এর হয়ে তিনি ৯ ম্যাচে ১টি গোল করেছেন। মাঝে ২০১৬–১৭ মৌসুমে তিনি সোশোর মূল দলের হয়ে খেলেছেন। ২০১৭–১৮ মৌসুমে, তিনি বিনামূল্যে সোশো হতে জার্মান ক্লাব আরবি লাইপৎসিশে যোগদান করেছেন।  ২০১৪ সালে, কোনাতে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  ইব্রাহিমা কোনাতে ১৯৯৯ সালের ২৫শে মে তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি মালীয় বংশোদ্ভূত।   আন্তর্জাতিক ফুটবল  কোনাতে ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৪ সালের ২০শে নভেম্বর তারিখে তিনি ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।   তথ্যসূত্র    বহিঃসংযোগ                 বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ক্লাব সোশো মোঁবেলিয়ারের খেলোয়াড় বিষয়শ্রেণী:আরবি লাইপৎসিশের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:পারি ফুটবল ক্লাবের খেলোয়াড় বিষয়শ্রেণী:প্যারিসের ফুটবলার বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:ফরাসি মুসলিম বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
কুটির শিল্প বাংলাদেশের ঐতিহ্যবাহী একটি শিল্প। এ শিল্পে বাংলার আবহমান সংস্কৃতির প্রতিভাস ফুটে ওঠে, যার নির্মাতা পল্লী অঞ্চলের মানুষ। নিজেদের জীবিকা এবং নিজসত ব্যবহারের জন্য তারা এ সকল পণ্য উৎপাদন করে। বাংলার প্রকৃতি, মানুষ, পশুপাখি, লতাপাতা, গাছপালা, নদ-নদী ও আকাশ কুটির শিল্পের ডিজাইনে বা মোটিভে দেখা যায়। কুটির শিল্পকে অনেকে হস্তশিল্প, কারুশিল্প, সৌখিন শিল্পকর্ম, গ্রামীণ শিল্পও বলেন। বর্তমানে শহর এলাকায়ও কুটির শিল্পের প্রসার ঘটছে।   কুটির শিল্পের সংজ্ঞা  বাংলাদেশ ক্ষুদ্র ও কুটির শিল্প করপোরেশন (বিসিক)-এর মতে, ‘যে শিল্প কারখানা একই পরিবারের সদস্য দতারা পূর্ণ বা আংশিকভাবে পরিচালিত এবং পারিবারিক কারিগর খন্ডকালীন বা পূর্ণ সময়ের জন্য উৎপাদন কার্যে নিয়োজিত থাকেন এবং যে শিল্পে শক্তিচালিত যন্ত্রপাতি ব্যবহূত হলে ১০ জনের বেশি এবং এবং শক্তি চালিত যন্ত্র ব্যবহূত না হলে ২০ জনের বেশি কারিগর উৎপাদন কার্যে নিয়োজিত থাকেনা তাই কুটির শিল্প’।   কুটির শিল্পের ইতিহাস  কুটির শিল্পের ইতিহাস খুবই প্রাচীন। পর্যটক ইবনে বতুতার ভ্রমণ বিবরণী থেকে জানা যায়, তৎকালে বাংলায় পৃথিবীখ্যাত মসলিন উৎপাদিত হতো। মুগল যুগে কুটির শিল্প সরকারি পৃষ্ঠপোষকতা লাভ করে। ১৯৪৭ সালে দেশ বিভাগের ফলে এ দেশের কুটির শিল্পজাত পণ্য ক্ষতিগ্রস্ত হয়। এই শিল্পের ব্যবসা প্রধানত হিন্দু মহাজন ও ব্যবসায়ীদের হাতে ছিল। দেশ বিভাগের ফলে তাদের অধিকাংশ দেশ ত্যাগ করে। ফলে কুটির শিল্পজাত ব্যবসায় বড় শূণ্যতার সৃষ্টি হয়।   কুটির শিল্পের প্রকারভেদ  কুটির শিল্পকে বিভিন্ন ভাগে ভাগ করা যায়। এর মধ্যে উল্লেখযোগ্য হলো:  খাদ্য ও পানীয় শিল্প  বস্ত্র ও চামড়া শিল্প  কাঠজাত শিল্প  মুদ্রণ ও মোড়কসহ কাগজ শিল্প  রাসায়নিক, পেট্রোলিয়াম ও রসায়নজাত শিল্প  অধাতব খনিজ শিল্প  মেশিনারি ও যন্ত্রপাতিসহ ধাতব শিল্প  হস্ত শিল্পসহ অন্যান্য শিল্প   কুটির শিল্পের গুরুত্ব  কুটির শিল্প বাংলাদেশের অর্থনীতিতে গুরুত্বপূর্ণ ভূমিকা রাখে। এটি কর্মসংস্থান সৃষ্টিতে সহায়ক, বিশেষ করে গ্রামীণ এলাকায়। এছাড়াও, কুটির শিল্প দারিদ্র্য বিমোচনেও সাহায্য করে।   কুটির শিল্পের সমস্যা ও সম্ভাবনা  কুটির শিল্প অনেক সমস্যার সম্মুখীন হয়। এর মধ্যে উল্লেখযোগ্য হলো:  কাঁচামালের অভাব  পুঁজির অভাব  বাজারের অভাব  আধুনিক প্রযুক্তির অভাব  তবে, কুটির শিল্পের অনেক সম্ভাবনাও রয়েছে। এই শিল্পকে উন্নত করতে পারলে এটি বাংলাদেশের অর্থনীতিতে আরও গুরুত্বপূর্ণ ভূমিকা রাখতে পারবে।   তথ্যসূত্র
সিদনা ওমর মসজিদ () একটি মামলুক যুগের মসজিদ, যা ইহুদি কোয়ার্টার এর মধ্যে, জেরুজালেম পুরাতন শহরে অবস্থিত। এটি হুরভা এবং রামবান সিনাগগ এর নিকটে অবস্থান করে।  ইসরায়েলি বাহিনী ১৯৬৭ সালের ১৯৬৭ সালের ষড়-দিনের যুদ্ধে পূর্ব জেরুজালেমসহ জেরুজালেম পুরাতন শহর দখল করার পর থেকে, মসজিদটি অনির্দিষ্টকাল বন্ধ রয়েছে।  ইতিহাস thumb|left|মসজিদটির অবস্থান – আর্মেনিয়ান ও ইহুদি কোয়ার্টারের মাঝে, ১৯৩৬ সালের প্যালেস্টাইন জরিপ মানচিত্রে thumb|left|উনিশ শতকের চিত্র, যা "ওমরের মিনারেট" নামে পরিচিত – বারান্দায় এক মুযেজিন নামাজের আহ্বান করছেন  মসজিদটির সর্বপ্রথম উল্লেখ ইতিহাসবিদ Mujir al-Din (১৪৯৬ সালে জন্মগ্রহণকারী) করেছেন, যিনি উল্লেখ করেন যে মসজিদটি ১৩৯৭ সালে সংগ্রহীত তহবিল ও দানকৃত জমির সাহায্যে পুনঃনবীকরণ করা হয়েছিল।  অবাদিয়া বার্টেনুরা লিখেছিলেন যে, মসজিদটি এমন এক ইহুদি দ্বারা নির্মিত, যিনি ইসলাম গ্রহণ করেছিলেন।  ষড়-দিনের যুদ্ধে, মিনারেটটি স্নাইপারদের গুলিতে আঘাত পেয়ে, ১৯৭৪ সালে পুনঃনবীকরণ করা হয়েছিল।  ২০১৯ সালে ভবনে অতিরিক্ত পুনঃনবীকরণ করা হয়, যা জর্ডান সরকারের দ্বারা অর্থায়িত।  বিবরণ মিনারেটটি মামলুক যুগের স্বাভাবিক বৈশিষ্ট্য বহন করে। এটি দুই তলা উঁচু এবং এর শীর্ষে মুযেজিন এর জন্য একটি বারান্দা রয়েছে। মিনারেটের উপরের অংশটি ভিত্তির তুলনায় সংকীর্ণ, যা কাঠামোকে স্থিতিশীল করতে সহায়ক।  পুরাতত্ত্ব মসজিদের ভিতরে পাওয়া কিছু কলামের ভিত্তিতেই এটিকে উনিশ শতকের শেষের দিকে ক্রুশযুদ্ধের সেন্ট মার্টিন চার্চের সঙ্গে যুক্ত করার ধারণা উঠে;হানাউর, জে. ই., সেন্ট মার্টিন ও সেন্ট জন দ্য ইভ্যাঞ্জেলিস্টের চার্চসমূহ এবং পরবর্তী পত্রালাপ, প্যালেস্টাইন অনুসন্ধান ত্রৈমাসিক, ১৮৯৩, পৃ. ৩০১ থেকে। বার্গয়েনের মতে, যেহেতু এই কলামগুলি দ্বিতীয়ক ব্যবহারে রাখা হয়েছে, "মসজিদ ও চার্চের মধ্যে এই অস্থির সম্পর্ক বজায় রাখা যায় না।"  তথ্যসূত্র  বিষয়শ্রেণী:জেরুজালেমের মসজিদসমূহ বিষয়শ্রেণী:ইসরায়েলে মামলুক মসজিদসমূহ বিষয়শ্রেণী:এশিয়ার ১৪শ শতকের মসজিদসমূহ বিষয়শ্রেণী:এশিয়ায় সুন্নি মসজিদসমূহ বিষয়শ্রেণী:ইসরায়েলের প্রাক্তন মসজিদসমূহ বিষয়শ্রেণী:প্যালেস্টাইনের প্রাক্তন মসজিদসমূহ বিষয়শ্রেণী:এশিয়ার মিনারেটবিশিষ্ট মসজিদ ভবনসমূহ
স্ত্রাহিনিয়া এরাকোভিচ (, ; জন্ম: ২২ জানুয়ারি ২০০১) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৭ সালে, এরাকোভিচ সার্বিয়া অনূর্ধ্ব-১৭ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত সার্বিয়ার বয়সভিত্তিক দলের হয়ে খেলার পর, তিনি ২০২২ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।  প্রারম্ভিক জীবন স্ত্রাহিনিয়া এরাকোভিচ ২০০১ সালের ২২শে জানুয়ারি তারিখে সার্বিয়া ও মন্টিনিগ্রোর বাতায়নিৎসায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল এরাকোভিচ সার্বিয়া অনূর্ধ্ব-১৭, সার্বিয়া অনূর্ধ্ব-১৯, সার্বিয়া অনূর্ধ্ব-২০ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৫ বছরে ২৫ ম্যাচে অংশগ্রহণ করে ৩টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল সার্বিয়া  ২০২২  ২  ০ ২০২৩  ২  ০ সর্বমোট  ৪  ০  তথ্যসূত্র  বহিঃসংযোগ                     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:সার্বীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রেড স্টার বেলগ্রেডের খেলোয়াড় বিষয়শ্রেণী:সার্বীয় সুপারলিগার খেলোয়াড় বিষয়শ্রেণী:সার্বিয়ার আন্তর্জাতিক যুব ফুটবলার বিষয়শ্রেণী:সার্বিয়ার আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুটবল ক্লাব জিনিত সেন্ট পিটার্সবার্গের খেলোয়াড় বিষয়শ্রেণী:সার্বীয় বংশোদ্ভূত অস্ট্রেলীয় ব্যক্তি বিষয়শ্রেণী:রাশিয়ায় প্রবাসী ফুটবলার বিষয়শ্রেণী:সার্বিয়ার অনূর্ধ্ব-২১ আন্তর্জাতিক ফুটবলার
ব্যবহার  Use  {{প্রশাসকের নির্দেশিকা|state=collapsed}}  to show this template in its collapsed (hidden) state.  Use  {{প্রশাসকের নির্দেশিকা|state=expanded}}  to show this template in its expanded (uncollapsed) state. (This is the default.)  Use  {{প্রশাসকের নির্দেশিকা|state=autocollapse}}  to show this template in its collapsed (hidden) state only if there is another template of the same type on the page.   আরও দেখুন